Framkvæmdastjóri rafskútuleigunnar Hopp vonar að rafhlaupahjól fyrirtækisins verði komin aftur á göturnar í Þórshöfn í Færeyjum fyrir lok mánaðarins. Hopp flutti fimmtíu rafhlaupahjól til Þórshafnar á dögunum en færeyska lögreglan lagði hald á farartækin þar sem samgöngustofa Færeyja telur þau ólögleg.
Hjólin dúsa nú í kjallara lögreglustöðvarinnar í Þórshöfn. Eyþór Máni Steinarsson, framkvæmdastjóri Hopps, segir þetta allt byggja á misskilningi. Akstofan, það er samgöngustofan í Færeyjum, hafi upp á sitt einsdæmi ákveðið að skilgreina hjólin sem breytt, vélknúin farartæki án þess að ráðfæra sig við löggjafann.
Það er miður að lögreglan ákvað að fylgja formælum akstofunnar og taka hjólin inn en samkvæmt lögfræðingunum sem við töluðum við þarna úti, um hvernig ætti að gera þetta, þyrfti löggjafinn alltaf að taka svona ákvarðanir.
Hann segir hjólin hafa verið flutt inn löglega, merkt sem rafskútur. Þá hafi fyrirtækið átt í jákvæðum samskiptum við borgaryfirvöld í Þórshöfn, sem hafi verið spennt fyrir þessari nýjung. Eyþór segir ekki halda vatni að skilgreina hjólin sem sem vasahjól, eða breytt vélknúin ökutæki, eins og samgöngustofa Færeyja gerir, enda hafi þeim ekki verið breytt og ekkert að finna í skilgreiningunni á vasahjóli sem gefi til kynna að rafskútur falli í þann flokk. .
Hopp ætlar hvorki að una ákvörðun Akstofunnar né lögreglunnar og Eyþór segist fullviss um að Hopp vinni málið, fari það fyrir dómstóla.
Hann gerir ráð fyrir því að hjólin verði aftur komin á götur Þórshafnar fyrir mánaðamót.
Útrás fyrirtækisins er ekki bundin við Færeyjar, en Hopp er til dæmis með starfsemi í tveimur bæjum á Spáni. Eyþór segir að fyrirtækið
Framkvæmdastjóri rafskútuleigunnar Hopp er vongóður um að hjól fyrirtækisins losni úr prísund lögreglunnar í Færeyjum fyrir mánaðarlok. Það mat færeysku samgöngustofunnar að hjólin séu ólögleg byggi á misskilningi. 